
Az Ozora fesztivál első ízben rendezett művésztelepén készült alkotás a Basium (latin szó jelentése szél által simogatva).
 
A művésztelep magját pécsi művészeti karos egyetemistahallgatók valamint pécsi kötődésű képzőművészek (malom csoport) alkották és ezt a társaságot, egészítették ki külföldi művészek és pesti kisképzős önkéntesek.
 
Az alkotó telepet megelőzte egy tavaszi elkülönülés a helyszínen, ekkor születtek az alap ötletek, köztük a Basiumé is. Az inspirációt a hely atmoszférája adta, ugyan is a fesztivál területén év közben 300 birkát legeltetnek. Az időjárás pedig tavasszal meglehetősen szeles és napos ezért, hasonlatos volt a közeg a tengerfenékhez, ahogy mindenfelé a gyapjú foszlányok szálltak vizualizálódott a levegő.
 
A tapasztalatok alapján ezt az érzést próbáltam megfogalmazni úgy, hogy egy szél energiával működő hely specifikus szobor installációt hozzak létre.
 
A munka nem áll másból, mint egy szélkerékből (4 méter magasan egy 2 méter magas függőleges szélkerék) melyhez egy elektromotor csatlakozik, valamint egy kapuból, amin a "simogatóhengerek" lógnak (a kapu egy 230cm. magas és 250cm. széles, mélysége pedig 100cm.). A kapu tetőszerkezetében található a hengereket forgató két elektromotor. Ezek a motorok közvetlenül kapcsolódnak össze egymással, valamint a szélkerék motorjával, így szinte olyan, mintha mechanikusan lennének összekötve, azaz, ha valamelyik motor (vagy hozzá csatlakozó elemet) forgatjuk, akkor forog a többi is.
 
A hengerek egy fém vázból állnak, amire a gyapjúpalást került, töltőanyagul pedig nádat használtam.
 
Fontosnak tartom még kiemelni a gyapjúval végzett munkát, hisz ez volt a leginkább időigényes fázis. Az önkéntesek szerencsére oroszlánrészt vállaltak ebben a munkafolyamatban. A gyapjút a helyszínen szereztük, ami olyan állapotban volt, ahogy lenyírták a birkáról, így nagy feladatot jelentett azt tisztítani, kártolni. Ez után pedig tyúkhálóra dolgoztuk fel úgy, hogy félig nemezeltük rá a hálóra, így kaptunk egy olyan anyagminőséget, mely legjobban hasonlít a gyapjú azon állapotához mikor még a birkán, van.



